Parkeringsbot

En parkeringsbot (kontrollavgift) er en avgift som ilegges eieren av et kjøretøy som er parkert i strid med de lover og/eller vilkår gjeldende for området det ble parkert på. Eksempelvis ilegges en parkeringsbot ved parkering på fortau, gatetun, foran utkjørsler eller på steder merket med parkering-forbudt-skilt. Gebyret gis som regel i form av en regning som skrives ut og legges under vindusviskeren på det feilparkerte kjøretøyet.

 Privat og offentlig regulering 

I Norge finnes det i praksis to ulike former for parkeringsbøter. Den første formen for parkeringsbot ilegges av en offentlig instans som følge av et brudd på offentlige lover og/eller forskrifter for parkering. Dette kan for eksempel være ved brudd på Vegtrafikkloven. Den andre formen for parkeringsbot ilegges av et privat selskap som følge av brudd på de parkeringvsilkår selskapet har for parkering på det aktuelle området.Parkeringsvakten.no: Hva er en parkeringsbot? 

Feilparkering ble avkriminalisert i 1968,Lov 21. juni 1968 nr. 5 om endring i vegtrafikklova av 18. juni 1965, vegtrafikkloven ny § 31 tredje ledd: Overtredelse av regler gitt i medhold av § 8 straffes ikke etter denne lov. § 8 andre ledd ble endret til å lyde: For parkering i strid med slike regler fastsetter Kongen tilleggsavgift. og det kan således ikke ilegges straff i form av bot for de fleste feilparkeringer. Bare hvis parkeringen har voldt eller kunne ha voldt alvorlig trafikkhindring kan bilføreren straffes.Vegtrafikkloven § 31 Alminnelige straffebestemmelser nest siste ledd. Ellers ilegges et sivilrettslig parkeringsbegyr for feilparkeringen i medhold vegtrafikkloven § 31 a Gebyr for parkeringsovertredelser og visse andre overtredelser.

 Størrelsen på en parkeringsbot 
Det finnes ingen fast størrelse på en parkeringsbot. Størrelsen avhenger blant annet av om boten er ilagt fra et offentlig eller privat organ og alvorlighetsgraden av feilparkeringen. En typisk parkeringsbot er på kr 700,-.

 Betaling og klage på parkeringsbot 
Betalingsfristen for en parkeringsbot er angitt på boten. Ønsker man å klage på en parkeringsbot er fremgangsmåten ulik avhengig av om boten ble gitt fra et offentlig eller et privat organ. 

Er boten ilagt av det offentlige må den alltid betales innen betalingsfristen. Dersom dette ikke gjøres, vil det ilegges en tilleggsavgift på 50 % av botens størrelse.FOR 1993-10-01 nr 921: Forskrift om offentlig parkeringsregulering og parkeringsgebyr Det må så rettes en klage til det offentlige organ som ila boten. Dersom denne klagen ikke fører frem, må saken eventuelt føres videre i Tingretten.Parkeringsvakten.no: Hvordan klage: Offentlig 

For å klage på en parkeringsbot ilagt av et privat selskap, sendes klagen til selskapet. Inndrivingen av parkeringsboten settes da som regel på pause frem til saken er avgjort. Dersom parkeringsselskapet ikke gir medhold i klagen, kan saken tas videre til Parkeringsklagenemda.Parkeringsvakten.no: Hvordan klage: Privat 

 Se også 
 Parkering

 Referanser 

 Eksterne lenker 
 Forbrukerrådet
 Parkeringsklagenemda
 Parkeringsvakten.no
 Vegtrafikkloven

Kategori:Parkering